open-index/open-wikipedia-markdown huggingface dataset:
तमिलनाडु की अर्थव्यवस्था

तमिलनाडु भारत में दूसरी सबसे बड़ी राज्य अर्थव्यवस्था है। इस राज्य में देश में सबसे अधिक कारखाने हैं। राज्य का 48.40% शहरीकरण हो चुका है, जो देश की शहरी आबादी का लगभग 9.26% है, जबकि 2011 की जनगणना के अनुसार राज्य में भारत की कुल आबादी का 5.96% हिस्सा रहता था। सेवाएँ राज्य के सकल घरेलू उत्पाद में 54% का योगदान देती हैं, इसके बाद विनिर्माण 33% और कृषि 13% का योगदान देता है। राज्य में सरकार प्रमुख निवेशक है, जिसकी कुल निवेश में 52% हिस्सेदारी है, इसके बाद निजी भारतीय निवेशक 29.9% तथा विदेशी निजी निवेशक 14.9% हैं। भारत के राज्यों के लिए आर्थिक स्वतंत्रता रैंकिंग द्वारा इसे भारत में सबसे अधिक आर्थिक रूप से स्वतंत्र राज्य का दर्जा दिया गया है।
## तमिलनाडु की राजनीतिक अर्थव्यवस्था
एक अर्ध-संघीय शासन संरचना वाले देश के रूप में, राज्य शासन और अर्थव्यवस्थाओं की बहुत सारी सफलताओं और असफलताओं को राज्य के विशिष्ट सामाजिक-आर्थिक संदर्भों और नीतियों के लिए जिम्मेदार ठहराया जा सकता है।
दशकों से तमिलनाडु ने सामाजिक और आर्थिक संकेतकों के लिए लगातार राष्ट्रीय औसत से ऊपर प्रदर्शन किया है और आज यह महाराष्ट्र के बाद देश की दूसरी सबसे बड़ी अर्थव्यवस्था है। इन सफलताओं पर राज्य की अद्वितीय राजनीतिक अर्थव्यवस्था को स्वीकार किए बिना चर्चा करना असंभव है क्योंकि तमिलनाडु द्वारा देखी गई अधिकांश वृद्धि तब हुई जब राष्ट्रीय राजनीतिक दलों ने राज्य में प्रासंगिकता खो दी और उनकी जगह स्थानीय द्रविड़ दलों ने ले ली।
## सन्दर्भ

श्रेणी:तमिल नाडु की अर्थव्यवस्था
2 ब्रोक गर्ल्स

अंगूठाकार|टीवी कार्यक्रम का लोगो
**2 ब्रोक गर्ल्स** () अमेरिकी टेलीविजन हास्य कार्यक्रम है जो 19 सितंबर 2011 से 17 अप्रैल 2017 तक सीबीएस पर प्रसारित होता था। इसका निर्माण वार्नर ब्रदर्स टेलीविजन के लिए किया गया था। इसे माइकल पैट्रिक किंग और व्हिटनी कमिंग्स ने बनाया था। न्यू यॉर्क शहर के ब्रुकलीन में इसकी कहानी चलती है। कथानक सबसे अच्छे दोस्त, मैक्स ब्लैक (कैट डेन्निंग्स) और कैरोलिन चैनिंग (बेथ बेहर्स) के जीवन का अनुसरण करता है।

कैरोलिन का पालन-पोषण एक अरबपति की बेटी के रूप में हुआ था जबकि मैक्स एक गरीब/निम्न मध्यम वर्ग की जीवन शैली में बड़ी हुई है। इसके परिणामस्वरूप उनके जीवन के प्रति अलग-अलग दृष्टिकोण हैं। हालांकि साथ में वे एक स्थानीय रेस्तरां में काम करते हैं और कपकेक का व्यवसाय शुरू करने के लिए धन जुटाने का प्रयास करते हैं। यह टीवी कार्यक्रम सीबीएस पर छह सीज़न और 138 एपिसोड तक चला।

## सार
यह कार्यक्रम लगभग 25 वर्ष की दो वेट्रेस के जीवन का वर्णन करती है: मैक्स ब्लैक (कैट डेन्निंग्स) जो कि एक गरीब निम्नवर्गीय माँ और एक अज्ञात पिता की बेटी है। वहीं कैरोलीन चैनिंग (बेथ बेहर्स), जो अमीर पैदा हुई थी लेकिन अब बदनाम और दरिद्र है क्योंकि उसके पिता धोखाधड़ी में पकड़े गए थे। दोनों ब्रुकलीन के एक रेस्तरां में एक साथ काम करती हैं। वह दोनों जल्द ही रूममेट और सबसे अच्छे दोस्त बन जाते हैं। दोनों आगे जाकर कपकेक की दुकान खोलने का लक्ष्य रखी हुई हैं। रेस्तरां में उनके साथ कई और लोग भी रहते हैं। जिसमें उनके कोरियाई  बॉस, हान ली, यूक्रेनी रसोइया, ओलेग और  75 वर्षीय अर्ल शामिल है जो कि गल्ला संभालता है। 

पहले सीज़न के अंत में उनकी पड़ोसी और अंशकालिक बॉस सोफी (जेनिफर कूलिज) भी दिखाई देती है।  वह पोलिश अप्रवासी है जो घर की सफाई करने वाली कंपनी सोफी चॉइस चलाती है। प्रत्येक एपिसोड के अंत में, मैक्स और कैरोलिन देखती हैं कि उन्होंने $250,000 के अपने लक्ष्य की ओर कितना कमाया है। दूसरे सीज़न की शुरुआत में, सोफी महिलाओं को $20,000 उधार देती है। वह पैसे उनके लिए अपना व्यवसाय शुरू करने के लिए पर्याप्त होते हैं। हालांकि, वह व्यवसाय विफल हो जाता है और 18वें एपिसोड में, उन्हें सोफी के ऋण का भुगतान करने के लिए अपनी कपकेक की दुकान बंद कर देनी पड़ती है। उससे एपिसोड के अंत में वह दोनों $1 पर आ जाती है। 

## सन्दर्भ

श्रेणी:अमेरिकी टेलिविज़न शृंखलाएँ
श्रेणी:अमेरिकी टेलिविज़न सिटकॉम
श्रेणी:सीबीएस नेटवर्क कार्यक्रम
हार्बर लाइन (मुंबई उपनगरीय रेल)

**हार्बर लाइन** मध्य रेलवे द्वारा संचालित मुंबई उपनगरीय रेलवे की एक शाखा लाइन है। हार्बर, बंदरगाह के लिए प्रयुक्त होने वाला अंग्रेज़ी भाषा का शब्द है। इस लाइन का नामकरण करने का कारण नगर के प्राकृतिक बंदरगाह के साथ पूर्वी क्षेत्र को जोड़ता था। इसके अंतिम (छोर पर स्थित) स्टेशन छत्रपति शिवाजी महाराज टर्मिनस, गोरेगांव और पनवेल है।

यह दोहरी लाइन है और इस पर कोई तेज ट्रेन नहीं चलती है। यह लाइन सेंट्रल  लाइन के समानांतर है। सैंडहर्स्ट रोड स्टेशन से ठीक पहले से शिवड़ी स्टेशन तक पुलिया पर चढ़ते हुये पूर्व की ओर मुड़ती है। वडाला रोड पर लाइन दो भागों में विभाजित होती है। पहली लाइन किंग्स सर्कल की ओर जाती है और फिर माहिम में पश्चिमी लाइन से जुड़ जाती है जहाँ यह दाईं ओर पश्चिमी लाइन के समानांतर चलती है। इसके बाद यह बांद्रा और खार रोड के बीच एक ऊँचे पुल के माध्यम से किनारों को बदलती है जहां यह बाईं ओर चलती है और अंत में गोरेगांव में समाप्त होती है। दूसरी लाइन मानखुर्द से होते हुए नवी मुंबई नगर में जाती है, जहाँ यह फिर से दो लाइनों में विभाजित होती है, एक ठाणे (ट्रांस-हार्बर लाइन) और दूसरी पनवेल जाती है। 

हार्बर लाइन पर प्रतिदिन लगभग ५८० रेलगाड़ियाँ चलती हैं। इनमें से लगभग २०८ ठाणे-वाशी-नेरुल-पनवेल मार्ग पर हैं और १७२ सीएसएमटी-गोरेगांव मार्ग पर चलती हैं। इस लाइन पर कुल ४१ रेक चलते हैं।

## इतिहास
कुर्ला और रे रोड के बीच हार्बर लाइन का पहला खंड १२ दिसंबर १९१० को खोला गया। सन् १९२५ में लाइन को डॉकयार्ड रोड और सैंडहर्स्ट रोड के बीच एक उन्नत रेल गलियारे के माध्यम से तत्कालीन विक्टोरिया टर्मिनस से जोड़ा गया था। मानखुर्द के लिए उपनगरीय सेवाएं सन् १९५१ में शुरू हुईं।

बाद में मानखुर्द-बेलापुर-पनवेल रेल गलियारे के माध्यम से उपनगरीय रेल नेटवर्क के माध्यम से नवी मुंबई के अधिकांश हिस्सों में सेवा देने के लिए मानखुर्द से लाइन का विस्तार किया गया, जिसे १९९० के दशक में चरणों में चालू किया गया था। ९ मई १९९२ को राष्ट्रपति रामास्वामी वेंकटरमन द्वारा उद्घाटन उपनगरीय सेवा को हरी झंडी दिखाने के साथ इस लाइन को वाशी तक बढ़ाया गया था। हार्बर लाइन को फरवरी १९९३ में नेरुल, जून १९९३ में बेलापुर और जून १९९८ में पनवेल तक बढ़ाया गया था। अप्रैल २००० में गलियारे को दोहरी लाइन में बदल दिया गया था।

सन् २००४ में ट्रांस-हार्बर लाइन को जनता के लिए खोल दिया गया था। यह लाइन वाशी को सीधे ठाणे से जोड़ती थी।

४ सितंबर २०१६ को ९ डिब्बों वाली सभी रेलगाड़ियों को भी १२ डिब्बों वाली रेलगाड़ियों में बदल दिया गया था, जिससे लाइन की वहन क्षमता में ३३% की वृद्धि हुई थी। हार्बर लाइन सेवाओं को २९ मार्च २०१८ को गोरेगांव तक बढ़ाया गया था। बोरीवली तक लाइन का विस्तार करने का काम चल रहा है।

## स्टेशन
सभी हार्बर लाइन सेवाएं धीमी हैं, जिसका अर्थ है कि वे स्टेशनों से गुजरने पर रुकती हैं।

वडाला रोड पर, हार्बर लाइन दो गलियारों में विभाजित होती है, एक पनवेल और दूसरा गोरेगांव जा रहा है।

सटीक विभाजन वडाला रोड स्टेशन के उत्तर में ८०० मीटर की दूरी पर, रावली पर होता है। रावली जंक्शन पर कोई रेलवे स्टेशन नहीं है। हालांकि, महत्वपूर्ण रावली जंक्शन यार्ड सिग्नल बॉक्स के कारण, समाचार लेखों और अन्य स्रोतों में इस नाम के विभिन्न सार्वजनिक संदर्भ हैं।

### पनवेल की ओर

### गोरेगांव की ओर

## सन्दर्भ

श्रेणी:मुम्बई में परिवहन
श्रेणी:महाराष्ट्र में रेल परिवहन
श्रेणी:भारत में उपनगरीय रेल
क्रिस्टीना रिची

**क्रिस्टीना रिची** ( ; जन्म 12 फ़रवरी 1980) एक अमेरिकी अभिनेत्री हैं। रिची ज्यादातर स्वतंत्र फिल्म प्रोडक्शन में काम करती हैं लेकिन बॉक्स-ऑफिस की कई हिट फिल्मों में भी दिखाई दी हैं। वह गोल्डन ग्लोब पुरस्कार, स्क्रीन एक्टर्स गिल्ड अवार्ड्स और प्राइमटाइम एमी पुरस्कार की नामांकन प्राप्तकर्ता हैं। 2010 में रिची ने *टाइम स्टैंड्स स्टिल* में अपना ब्रॉडवे डेब्यू किया। वह रेप, एब्यूज एंड इन्सेस्ट नेशनल नेटवर्क (RAINN) की राष्ट्रीय प्रवक्ता हैं।
## करियर
क्रिस्टीना रिची का जन्म सांता मोनिका, कैलिफोर्निया में हुआ था, वे सारा (जन्म नाम मर्डोक) और राल्फ रिची की चार संतानों में सबसे छोटी थीं। 1960 के दशक में उनकी माँ फोर्ड एजेंसी में मॉडल के रूप में काम करती थीं और बाद में रियल एस्टेट एजेंट बन गईं। उनके पिता का करियर विविधतापूर्ण था उन्होंने जिम शिक्षक, वकील, ड्रग काउंसलर और प्राइमल स्क्रीम थेरेपिस्ट के रूप में काम किए। अपने उपनाम के बारे में रिची ने कहा है कि उनका वंश इटालियन, आयरिश और स्कॉटिश है।

रिची का परिवार मोंटक्लेयर, न्यू जर्सी चला गया जहां वह एजमोंट एलीमेंट्री स्कूल, ग्लेनफील्ड मिडिल स्कूल, मोंटक्लेयर हाई स्कूल और मॉरिसटाउन-बीयर्ड स्कूल में पढाई करते हुए बड़ी हुई।
बाद में उन्होंने न्यूयॉर्क नगर के प्रोफेशनल चिल्ड्रेन स्कूल में दाखिला लिया। उसके तीन बड़े भाई-बहन राफेल, डांटे और पिया हैं। जब रिची किशोरावस्था में थी तब उनके माता-पिता अलग हो गए।

## सन्दर्भ

## बाहरी कड़ियाँ
* 
* 

श्रेणी:1980 में जन्मे लोग
श्रेणी:जीवित  लोग
श्रेणी:अमेरिकी बाल अभिनेत्रियाँ
श्रेणी:अमेरिकी फ़िल्म अभिनेत्री
शतरंज की बिसात

**शतरंज की बिसात** शतरंज खेलने के लिए इस्तेमाल किया जाने वाला एक खेल बिसात है। इसमें 64 वर्ग, 8 पंक्तियाँ और 8 स्तंभ होते हैं, जिन पर शतरंज के मोहरे रखे जाते हैं। यह आकार में चौकोर (वर्गाकार) होता है और इसमें दो रंगों के वर्ग, एक हल्का और एक गहरा, चेकर पैटर्न में इस्तेमाल किया जाता है। खेल के दौरान, बोर्ड को इस तरह से उन्मुख किया जाता है कि प्रत्येक खिलाड़ी के दाहिने कोने का वर्ग हल्का वर्ग हो।

शतरंज की बिसात के स्तंभों को फाइल्स के रूप में जाना जाता है, पंक्तियों को रैंक्स के रूप में जाना जाता है, और सटे हुए समान रंग के वर्गों की पंक्तियों (प्रत्येक बोर्ड के एक किनारे से दूसरे किनारे तक चलती है) को विकर्ण के रूप में जाना जाता है। बोर्ड के प्रत्येक वर्ग को बीजीय, वर्णनात्मक या संख्यात्मक शतरंज संकेतन का उपयोग करके नाम दिया गया है; बीजीय संकेतन फाइड मानक है। बीजीय संकेतन में सफ़ेद (मोहरे वाले) के दृष्टिकोण का उपयोग करते हुए फ़ाइलों (छोटे वर्गों) को a से h तक बाएँ से दाएँ लेबल किया जाता है। रैंक को नीचे से ऊपर तक 1 से 8 तक लेबल किया जाता है; प्रत्येक वर्ग की पहचान फ़ाइल और उस रैंक से होती है जिस पर वह स्थित है। A- से d-फ़ाइलें रानी (वजीर) की तरफ का निर्माण करती हैं, और e- से h-फ़ाइलें राजा की तरफ का निर्माण करती हैं।

## इन्हें भी देखें
* शतरंज
* शतरंज के नियम
## सन्दर्भ

## बाहरी कड़ियाँ

श्रेणी:शतरंज उपकरण
वसीम अकरम त्यागी

**वसीम अकरम त्यागी** (अंग्रेज़ी: Wasim Akram Tyagi) एक भारतीय पत्रकार, लेखक और आलोचक हैं। वह पिछले कई सालों से पत्रकारिता कर रहे हैं। अब तक काफी अखबार, न्यूज़ वेबसाइट के लिए काम कर चुके हैं।

## प्रारंभिक जीवन और शिक्षा
वसीम का जन्म मेरठ ज़िले के अमीनाबाद उर्फ बड़ा  गाँव में हुआ था। उन्होंने अपनी प्रारंभिक शिक्षा अपने ज़िले के ही एक स्कूल से ली, बाद में वह आगे की शिक्षा के लिए भोपाल चले गये। वहां उन्होंने माखनलाल चतुर्वेदी राष्ट्रीय पत्रकारिता एवं संचार विश्वविद्यालय से पत्रकारिता में स्नातक और मास्टर की डिग्री हासिल की।

## जीवन
वसीम एक लम्बे अर्शे से सक्रीय पत्रकारिता कर रहे हैं। उन्होंने अब तक कई मैगजीन्स के लिए लेख लिखे हैं।
## इन्हें भी देखें
* हिन्दी पत्रकारिता
## संदर्भ

श्रेणी:जीवित लोग
श्रेणी:भारतीय पत्रकार
श्रेणी:मेरठ के लोग
कोड नेम: तिरंगा

***कोड नेम: तिरंगा*** 2022 की भारतीय हिंदी भाषा की जासूसी एक्शन ड्रामा फ़िल्म है जिसे रिभु दासगुप्ता द्वारा लिखित और निर्देशित किया गया। फ़िल्म का निर्माण टी-सीरीज, रिलायंस एंटरटेनमेंट और फ़िल्म हैंगर द्वारा संयुक्त रूप से किया गया है। इस फ़िल्म में परिणीति चोपड़ा, हार्डी संधु और शरद केलकर मुख्य भूमिका में हैं। 14 अक्टूबर 2022 को रिलीज़ होने वाली इस फिल्म को आलोचकों से ज्यादातर नकारात्मक समीक्षा मिली और इसे बॉक्स-ऑफिस पर फ्लॉप घोषित कर दिया गया।
## प्रोडक्शन
दिसंबर 2020 के आसपास फिल्म का प्री-प्रोडक्शन शुरू हुआ।
यह घोषणा की गई थी कि परिणीति चोपड़ा रिभु दासगुप्ता की अगली फिल्म में एक अंडरकवर रॉ एजेंट की भूमिका निभाएंगी। *[[द गर्ल ऑन द ट्रेन (2021 फिल्म)]]* के बाद दासगुप्ता के साथ यह उनकी दूसरी फ़िल्म है। फ़िल्म में हार्डी संधु को चोपड़ा के विपरीत और शरद केलकर को मुख्य प्रतिपक्षी के रूप में लिया गया। फिल्म की शूटिंग अप्रैल 2021 से तुर्की में शुरू हुई जिसमें इस्तांबुल का भी एक बड़ा हिस्सा शूट किया गया।

## रिलीज
फिल्म 14 अक्टूबर 2022 को सिनेमाघरों में रिलीज होगी और इसकी घोषणा 20 सितंबर 2022 को की गई। सिनेमाघरों में रिलीज के बाद फिल्म को 16 दिसंबर 2022 दुनिया भर में स्ट्रीमिंग के लिए नेटफ्लिक्स पर विशेष रूप से उपलब्ध कराया गया।
## सन्दर्भ

## बाहरी कड़ियाँ
* 
* कोड नाम: तिरंगा बॉलीवुड हंगामा पर

श्रेणी:भारतीय एक्शन ड्रामा फ़िल्में
दर्शन फिल्मोग्राफी

दर्शन एक भारतीय अभिनेता और फ़िल्म निर्माता हैं जो कन्नड़ सिनेमा में अपने काम के लिए जाने जाते हैं। वह अभिनेता थुगुदीपा श्रीनिवास के बेटे हैं।  दर्शन ने शुरुआत में कुछ फ़िल्मों और टेलीविजन धारावाहिकों में छोटी भूमिकाओं में काम किया, बाद में 2001 की फ़िल्म मैजेस्टिक में मुख्य भूमिका में अपनी शुरुआत की और तब से कई व्यावसायिक और आलोचनात्मक हिट फ़िल्मों जैसे *करिया* (2003), *नम्मा प्रीथिया रामू* (2003), *कलसीपल्या* (2005), *गज* (2008), *सारथी* (2011), *चिंगारी* (2012) *क्रांतिवीरा सांगोली रायन्ना* (2012), *बुलबुल* (2013), *अंबरीशा* (2014), *मिस्टर ऐरावत* (2015), *तारक* (2017), *यजमान* (2019) और *कुरुक्षेत्र* (2019) में अभिनय किया है। उन्होंने रामधन्या के परिचय को अपनी आवाज भी दी है।  12 जून 2024 को उन्हें कुछ व्यक्तिगत मुद्दों के कारण रणुकास्वामी की हत्या के सिलसिले में कर्नाटक पुलिस ने 11 अन्य आरोपियों के साथ गिरफ्तार किया था।

## फिल्मोग्राफी
2006 में, अपने करियर में बहुत सफलता प्राप्त करने के बाद, उन्होंने फ़िल्म निर्माण में विस्तार किया। उन्होंने अपनी खुद की प्रोडक्शन कंपनी, थुगुदीपा प्रोडक्शंस की स्थापना की, और इसकी पहली फ़िल्म *जोथे जोथेयाली* थी, जिसमें प्रेम और राम्या ने अभिनय किया था, जिसमें दर्शन ने विशेष भूमिका निभाई थी। यह फिल्म व्यावसायिक रूप से सफल रही, जो सिनेमाघरों में 150 दिनों तक चली। 2013 में, उनके परिवार ने *थुगुदीपा डिस्ट्रीब्यूटर्स* नामक एक वितरण कंपनी की स्थापना की। घरेलू बैनर के तहत वितरित की जाने वाली पहली फ़िल्म *बुलबुल* (2013) थी। अन्य उल्लेखनीय परियोजनाओं में बृंदावन (2013), प्रकाश राज अभिनीत *ओगराने* (2014), शरण अभिनीत जय ललिता (2014), श्रीमुरली अभिनीत उग्रम और वी. रविचंद्रन अभिनीत परमशिव (2014) का वितरण शामिल है।
### अभिनेता के रूप में
*करिया (2003)
*नम्मा प्रीथिया रामू (2003)
*कलसीपल्या (2005)
*गज (2008)
*सारथी (2011)
*चिंगारी (2012) 
*क्रांतिवीरा सांगोली रायन्ना (2012)
*बुलबुल (2013)
*अंबरीशा (2014)
*मिस्टर ऐरावत (2015)
*तारक (2017)
*यजमान (2019)
*कुरुक्षेत्र (2019)
### फ़िल्म निर्माता के रूप में
*जोथे जोथेयाली (2006)
*नवग्रह (2008)
*बुलबुल (2013)
*मदुवेया मामाथेया करेयोले (2016)
### फ़िल्म वितरक के रूप में
*बुलबुल (2013)
*बृंदावन (2013)
*उग्रम (2014)
*ओगराने (2014)
*जय ललिता (2014)
*परमशिव (2014)
*जय बजरंगबली (2014)
*राहेती (2015)
*बुगुरी (2015)
*मदुवेया मामाथेया करेयोले (2016)
*देवरा नादल्ली (2016)
*नीर दोस (2016)
*पुष्पक विमान (2017)
*मेलकोटे मांजा (2017)
*लाइफ जोथे ओंडू सेल्फी  (2018)

## कथावाचक के रूप में
*दशरथ (2019)
*ओम्बट्टाने डिक्कू (2022)
## डिस्कोग्राफी
### पार्श्व गायक के रूप में
*सारथी (2011) - हागो हीगे
*अंबरीशा (2014) - खेल खतम
*दशरथ (2019) - दशरथ टाइटल ट्रैक

## संदर्भ

## बाहरी कड़ियाँ
* 
श्रेणी:भारतीय फिल्मोग्राफी
श्रेणी:पुरुष अभिनेता फिल्मोग्राफी
दाफाबेट

**दाफाबेट** ऑनलाइन सट्टेबाजी साइट है। कंपनी की स्थापना 7 नवंबर 2004 को हुई थी और इसका मुख्यालय मकाती, फिलीपींस में है।

## इतिहास
दाफाबेट की स्थापना 7 नवंबर 2004 को मकाती, फिलीपींस में निजी स्वामित्व वाली कंपनी एशियनबीजीई की सहायक कंपनी के तहत की गई थी, जिसे कैगायन इकोनॉमिक ज़ोन अथॉरिटी (सीईजेडए) द्वारा लाइसेंस प्राप्त है और फर्स्ट कैगायन लीज़र एंड रिसॉर्ट्स (एफसीएलआरसी) द्वारा विनियमित किया जाता है। कंपनी ने पहले एशियाई देशों में काम किया और बाद में बोर्नमाउथ, नॉर्विच सिटी, एस्टन विला, ब्लैकबर्न रोवर्स, सुंदरलैंड एफसी, बर्नले एफसी, एवर्टन एफसी और सेल्टिक एफसी जैसे फुटबॉल क्लबों को प्रायोजित करके अपनी यूके उपस्थिति का विज्ञापन किया। कंपनी के पास एशियनबीजीई (आइल ऑफ मैन) लिमिटेड के तहत एक दूरस्थ यूके लाइसेंस है, जिसे ग्रेट ब्रिटेन में जुआ आयोग द्वारा प्रबंधित और विनियमित किया जाता है।

## सेवाएं
डैफबेट फीफा विश्व कप, बार्कलेज प्रीमियर लीग, नेशनल बास्केटबॉल एसोसिएशन, यूएस ओपन और अल्टीमेट फाइटिंग चैंपियनशिप जैसे खेल आयोजनों के लिए इन-प्ले गेमिंग की सुविधा देता है। ग्राहक डेटा को संसाधित करने के लिए इसने वनवर्क्स के साथ साझेदारी की है। दाफाबेट इंटरनेट पर खेल आयोजनों की लाइव स्ट्रीमिंग और प्रसारण प्रदान करता है। इसका गेमिंग प्लेटफ़ॉर्म प्लेटेक द्वारा प्रदान किया जाता है, जो दाफाबेट के कैसीनो ऑनलाइन गेम, पोकर, स्लॉट और आर्केड गेम के लिए अग्रणी सॉफ्टवेयर प्रदाता है।

दाफाबेट वेबसाइट मालिकों और विज्ञापनदाताओं के लिए एक ऑनलाइन सहबद्ध कार्यक्रम प्रदान करता है, जो दाफाबेट के सट्टेबाजी मंच पर खिलाड़ियों को संदर्भित करके कमीशन कमा सकते हैं।

## रिसेप्शन
*ई-गेमिंग रिव्यू* दुनिया के शीर्ष 50 ई-गेमिंग ऑपरेटरों की एक वार्षिक सूची जारी करता है और इसके विकास को पहचानने और एक निश्चित क्षमता को पूरा करने के बाद, दाफाबेट ने 2013 में 21वें नंबर पर सूची के शीर्ष-आधे हिस्से में जगह बनाई, जो 2004 में लॉन्च होने के बाद पहली बार हुआ 2014 में, *ई-गेमिंग रिव्यू ने* फिर से दुनिया के शीर्ष 50 ई-गेमिंग ऑपरेटरों की अपनी रैंकिंग की घोषणा की और इस बार, दाफाबेट 19वें स्थान पर आया। 2015 में, दाफाबेट यूरोप में ब्रांड की उपस्थिति बनाए रखने में कामयाब रहा, हालांकि यह ई-गेमिंग टॉप 50 में नीचे चला गया और 23वें स्थान पर रहा।

## प्रायोजक
दाफाबेट ने फुटबॉलर एलन शियरर, स्नूकर खिलाड़ी जिमी व्हाइट, और फुटबॉलर स्टीव मैकमैनमैन सहित एथलीटों और टिप्पणीकारों के साथ साझेदारी की है।

ब्रिटिश फुटबॉल टीमों में, इसने 2012-2013 में एवर्टन और वेस्ट ब्रोमविच एल्बियन के साथ साझेदारी की है; 2013-2014 और 2014-2015 में एस्टन विला एफसी ; 2016-2017 में सेल्टिक और उसके बाद के पांच सीज़न; 2016-2017 के लिए बर्नले एफसी ; 2016-2017 और 2017-2018 में ब्लैकबर्न रोवर्स, 2017-2018 सीज़न के अंत में कई वर्षों के लिए सुंदरलैंड एफसी ; 2018-2019 और 2019-2020 सीज़न के लिए फुलहम एफसी ; और एएफसी बॉर्नमाउथ 2022-2023 से शुरू होने वाले दो सत्रों के लिए। एस्टन विला, सेल्टिक, और फुलहम खिलाड़ियों की शर्ट के सामने डैफबेट का लोगो लगाया।

स्नूकर में, डैफबेट प्लेयर्स टूर चैम्पियनशिप 2012/2013 – फाइनल, 2014 विश्व स्नूकर चैम्पियनशिप, और 2014 से 2020 तक मास्टर्स का मुख्य प्रायोजक था ।

2015 में, डैफबेट ईस्पोर्ट्स टीम फनेटिक का प्रमुख प्रायोजक बन गया, जिसका लोगो खिलाड़ियों की शर्ट के बीच में रखा गया था।

2020 में, दाफाबेट ने क्रिकेट टीम डरहम और ससेक्स और लीगा टीम कैडिज़ सीएफ को प्रायोजित किया।

## सन्दर्भ

## बाहरी कड़ियाँ

* 

श्रेणी:फिलिपींस की कम्पनियाँ
कैतलिन जेनर

**कैतलिन मैरी जेनर** (जन्म: 28 अक्टूबर 1949) एक अमेरिकी मीडिया से संबंधित शख्सियत हैं। वे डिकैथलीट की पूर्व ओलंपिक स्वर्ण पदक विजेता हैं। जेनर ने जब ग्रेसलैंड येलोजैकेट के लिए कॉलेज फ़ुटबॉल खेला उससे पहले उनके घुटने में गहरी चोट आई थी जिसके लिए उन्हें सर्जरी करवानी पड़ी थी। 

## आरंभिक जीवन
कैतलिन मैरी जेनर का जन्म 28 अक्टूबर 1949 को अमेरिकी नगर न्यूयॉर्क के माउंट किस्को में हुआ। उनका जन्म का नाम विलियम ब्रूस जेनर था। जून 2015 तक उन्हें ब्रूस के नाम से जाना जाता था। उनके माँ का नाम एस्तेर रूथ (जन्म उपनाम: मैकगायर) और पिता का नाम विलियम ह्यूग जेनर हैं। वे मूल रूप से न्यू ब्रंसविक, कनाडा के एक आर्बोरिस्ट थे। वे अंग्रेजी, स्कॉटिश, आयरिश, डच और वेल्श वंश की हैं।

जेनर के छोटे भाई बर्ट की 30 नवंबर 1976 को कैंटन, कनेक्टिकट में एक कार दुर्घटना में मृत्यु हो गई थी। यह दुर्घटना जेनर की ओलंपिक खेलों में सफलता के तुरंत बाद हुई थी। जब कैतलिन छोटी थीं तब उन्हें डिस्लेक्सिया हो गया था।

जेनर सन् 1974 में पुरुषों की डिकैथलॉन स्पर्धा में अमरीकी चैंपियन थी। अगस्त 1974 के अंक में *ट्रैक एंड फील्ड* न्यूज पत्रिका मुखपृष्ठ पर उनका चित्र छपा था। वर्ष 1975 में दौरे पर रहते हुए कैतलिन जेनर ने *फ्रांसीसी राष्ट्रीय चैम्पियनशिप* जीती। उसी वर्ष उन्होंने पैन अमेरिकन खेलों में स्वर्ण पदक भी जीता तथा 8045 अंकों के साथ टूर्नामेंट रिकॉर्ड बनाया।

## इन्हें भी देखें
* अदिति चौहान 
* अब्दु डायलो 
* अयोज़े पेरेज़ 
* अरनौद तेनस 
* अल्फ्रेड गोमिस

## सन्दर्भ

## बाहरी कड़ियाँ

* 

श्रेणी:1949 में जन्मे लोग
श्रेणी:ओलंपिक खिलाड़ी
श्रेणी:न्यूयॉर्क के लोग
श्रेणी:फुटबॉल खिलाड़ी
धान्या बालकृष्ण

**धान्या बालकृष्ण** एक भारतीय अभिनेत्री हैं जो तमिल फिल्मों के साथ-साथ तेलुगु और मलयालम फिल्मों में भी दिखाई दी हैं। उन्होंने ए आर मुरुगाडॉस की फ़िल्म *7 आम अरिवु* (2011) में सहायक की भूमिका से अपने अभिनय की शुरुआत की। वह गौतम मेनन की *नीथाने एन पोनवसंथम* (2012), एटली की *राजा रानी* (2013) और श्रीकांत अडाला की *सीतम्मा वाकिट्लो सिरिमल्ले चेट्टू* (2013) सहित कई फिल्मों में नजर आईं। धान्या ने तेलुगु फ़िल्म में मुख्य महिला कलाकार के रूप में अपनी शुरुआत *चिन्नी चिन्नी आसा* (2013) से की।
## व्यक्तिगत जीवन
धान्या बालकृष्ण का जन्म बैंगलोर, कर्नाटक में हुआ।
उनकी शिक्षा एमईएस में हुई। जनवरी 2022 में उन्होंने भारतीय निर्देशक बालाजी मोहन से शादी की।

## करियर
धान्या ने अपने अभिनय करियर की शुरुआत थिएटर में अभिनय से किया तथा इससे पहले उन्होंने ए आर मुरुगाडॉस की *7 आम अरिवु* (2011) में सूर्या और श्रुति हासन के साथ सहायक भूमिका निभाई। इसके बाद *कधलील सोधाप्पुवधु येप्पाडी* (2012) और गौतम मेनन की *नीथाने एन पोनवसंथम* (2012) में धान्या दो द्विभाषी परियोजनाओं में सहायक की भूमिका निभाती हुई नजर आई। उनकी पहली प्रमुख भूमिका नवंबर 2013 में रिलीज तेलुगू फिल्म *चिन्नी चिन्नी आसा* (2013) में थी। वह लगभग 40 फिल्मों और 10 वेब सीरीज का हिस्सा रही हैं। वह कन्नड़, तमिल और तेलुगु भाषाएं धाराप्रवाह बोलने में सक्षम हैं।
## सन्दर्भ

श्रेणी:जीवित लोग
श्रेणी:भारतीय फ़िल्म अभिनेत्रियाँ
श्रेणी:तेलुगु सिनेमा की अभिनेत्रियाँ
श्रेणी:तमिल सिनेमा की अभिनेत्रियाँ
श्रेणी:बैंगलोर की अभिनेत्रियाँ
श्रेणी:मलयालम सिनेमा की अभिनेत्रियाँ
इस रात की सुबह नहीं

***इस रात की सुबह नहीं***  सुधीर मिश्रा द्वारा निर्देशित सन् १९९६ की भारतीय हिन्दी भाषा की रोमांचक फिल्म है। फिल्म में तारा देशपांडे और निर्मल पांडे प्रमुख अभिनेता हैं, जिसका पूरा कथानक एक ही रात में घटित होता है। यह फिल्म सुधीर मिश्रा के भाई सुधांशु मिश्रा द्वारा लिखी गई एक कहानी पर आधारित है, जिनकी सन् १९९५ में मृत्यु हो गई थी।

सन् २०११ में सुधीर मिश्रा ने *[[ये साली जिंदगी (२०११ फ़िल्म)|ये साली जिंदगी]]* शीर्षक से अरुणोदय सिंह, इरफ़ान ख़ान और चित्रांगदा सिंह अभिनीत फ़िल्म जारी की जो  *इस रात की सुबह नहीं* की आध्यात्मिक अगली कड़ी थी।

## कथानक
विज्ञापन कार्यकारी आदित्य (निर्मल पांडे) की एक सुंदर पत्नी है पूजा (तारा देशपांडे) और एक सुंदर प्रेमिका मालविका (स्मृति मिश्रा) है। यह गुप्त संबंध अधिकांश कथानक के लिए उत्प्रेरक है। रमनभाई जो एक गैंगस्टरों है, उसके एक झुंड के साथ आदित्य की हाथापाई हो जाती है। रमनभाई दबाव में हैं क्योंकि उनके सहयोगी, विलास पांडे उनकी जान के पीछे हैं।

शहर में एक छोटे पैमाने पर गिरोह युद्ध छिड़ जाता है। इसी बिच में  पुलिस निरीक्षक पाटनकर एक गिरगिट जैसे पक्ष बदल रहा है; प्रतिद्वंद्वी गिरोह स्वामी प्रफुल्ल कालिया सौदे की पेशकश कर रहा है; और इन सब के बीच में आदित्य खुद को फंसता हुआ पाता है। घटनाओं का एक तेज गति वाला क्रम एक ही रात में होता है।

## ढालना
* निर्मल पांडे – आदित्य
* तारा देशपांडे – पूजा
* स्मृति मिश्रा – मालविका
* मनोज पाहवा – राजेश
* सौरभ शुक्ला – विलास पांडे
* आशीष विद्यार्थी – रमनभाई
* सीमा भार्गव – रमनभाई की बहन
* जॉनी लीवर – अतिथि भूमिका
* दीपक क़ज़ीर – विलास के साथी
* विरेन्द्र सक्सेना – प्रफुल्ल कालिया
* संदीप कुलकर्णी – शंकर
* किशोर कदम – गन्या
* गणेश यादव – इंस्पेक्टर पाटनकर
* मुराद अली – छोटू (रमनभाई का छोटा भाई)
* आर माधवन – "चुप तुम रहो" गीत में क्लब गायक
* अखिल मिश्रा – पड़ोसी

## गीत
इअस फिल्म के साउंडट्रैक में निम्नलिखित ट्रैक और वाद्य यंत्र शामिल हैं, जिन्हें एम॰ एम॰ कीरावणी द्वारा रचित किया गया है। इसमें निदा फ़ज़ली के गीत हैं, जिन्हें "जीवन क्या है" के लिए फ़िल्मफ़ेयर सर्वश्रेष्ठ गीतकार पुरस्कार नामांकन प्राप्त हुआ था। पार्श्व संगीत सलीम-सुलेमान द्वारा दिया गया था।

## पुरस्कार
अंगूठाकार|आशीष विद्यार्थी ने फिल्म में अपनी भूमिका के लिए पुरस्कार जीते।

* १९९७ – बंगाल फ़िल्म पत्रकार संगठन पुरस्कार - सर्वश्रेष्ठ अभिनेता (हिंदी) - आशीष विद्यार्थी (विजेता)
* १९९७ – स्टार स्क्रीन पुरस्कार सर्वश्रेष्ठ संपादन - रेणु सलूजा (विजेता)
* १९९७ – स्टार स्क्रीन पुरस्कार सर्वश्रेष्ठ खलनायक - आशीष विद्यार्थी (विजेता)
* १९९७ – पुरस्कार]] का सर्वश्रेष्ठ खलनायक - आशीष विद्यार्थी (नामांकन)
* १९९७ – फ़िल्मफ़ेयर पुरस्कार का सर्वश्रेष्ठ गीतकार - निदा फ़ाज़ली (नामांकन)

## सन्दर्भ

## बाहरी कड़ियाँ
* 
* इस रात की सुबह नहीं (1996) बॉलीवुड हंगामा में
श्रेणी:एम॰ एम॰ कीरावणी द्वारा संगीतबद्ध फिल्में
श्रेणी:1996 की फ़िल्में
श्रेणी:हिंदी-भाषा फिल्म
पर्सी हाइन्स व्हाइट

**पर्सी हाइन्स व्हाइट** (जन्म 8 अक्टूबर 2001) एक कनाडाई अभिनेता हैं। वह फ़िल्म *एज ऑफ़ विंटर* और *ए क्रिसमस हॉरर स्टोरी* और टेलीविज़न सीरीज़ *बिटवीन* में नज़र आ चुके हैं। उन्होंने अमेरिकन टीवी सीरीज *द गिफ्टेड* में एंडी स्ट्रकर और नेटफ्लिक्स कॉमेडी हॉरर सीरीज़ वेंस्डे (टीवी श्रृंखला) में जेवियर थोर्प के रूप में अभिनय किया है।
## आरंभिक जीवन
हाइन्स व्हाइट के पिता जोएल थॉमस हाइन्स है जो एक लेखक, अभिनेता और निर्देशक हैं। उनकी मां शेरी व्हाइट है जो एक लेखक, निर्देशक और निर्माता हैं। हाइन्स व्हाइट ने दो वर्ष की आयु में स्थानीय स्तर पर अभिनय करना शुरू किया तथा उसके बाद उन्होंने सात वर्ष की आयु में पहली बार फिल्म *डाउन टू द डर्ट* में अपने पिता के बचपन का किरदार निभाया। बचपन में हाइन्स व्हाइट ने अपने गृहनगर सेंट जॉन्स के प्रदर्शन कला समूह में दो साल तक अध्ययन किया।
## करियर
हाइन्स व्हाइट की पहली भूमिका फिल्म *डाउन टू द डर्ट* में कीथ की थी। 2022 में उन्होंने सीरीज़ वेंस्डे में जेवियर थोर्प की भूमिका निभाई। यौन दुराचार के आरोपों के बाद नेटफ्लिक्स ने उन्हें पहले सीज़न के बाद सीरीज़ से हटा दिया। हाइन्स व्हाइट अपनी सह-कलाकार जेना ओर्टेगा के साथ *विंटर स्प्रिंग समर ऑर फॉल* नामक रोमांटिक कॉमेडी में फिर से काम करने के लिए तैयार हैं। डेडलाइन के अनुसार यह फिल्म दो किशोरों (ओर्टेगा और हाइन्स व्हाइट) की कहानी है जो साल के चार मौसमी दिनों में मिलते हैं और प्यार में पड़ जाते हैं।
## सन्दर्भ

## बाहरी कड़ियाँ
*

श्रेणी:2001 में जन्मे लोग
श्रेणी:जीवित लोग
सयानी घोष

**सयानी घोष** एक भारतीय राजनीतिज्ञा तथा वर्तमान जाधवपुर लोक सभा निर्वाचन क्षेत्र से सांसद हैं। वे सर्वभारतीय तृणमूल कांग्रेस की राजनेत्री हैं।

## सन्दर्भ
इनका शब्द कोश बहुत तेज़ है

श्रेणी:सर्वभारतीय तृणमूल कांग्रेस के राजनीतिज्ञ
थैंक यू (2022 फ़िल्म)

**थैंक यू** सन् 2022 की तेलुगु भाषा की फिल्म है। इसका निर्देशन विक्रम कुमार ने किया है और इसकी कहानी बी.वी.एस. रवि ने लिखी है। इसे श्री वेंकटेश्वर क्रिएशन्स के तहत दिल राजू और सिरीश ने निर्मित किया है। फिल्म में नागा चैतन्य, राशी खन्ना, मालविका नायर, अविका गोर और साई सुशांत रेड्डी हैं।

थैंक यू को 22 जुलाई 2022 को सिनेमाघरों में जारी किया गया था। इस फिल्म को आलोचकों से नकारात्मक समीक्षा मिली और यह बॉक्स ऑफिस पर धराशायी हो गई। 40 करोड़ के बजट बनी फ़िल्म केवल 9 करोड़ ही कमा पाई।

## कहानी
न्यूयॉर्क में प्रिया (राशी खन्ना) को पता चलता है कि वह गर्भवती है। इससे वह बहुत परेशान हो जाती है। वह अपने पारिवारिक मित्र, आंटी शैलजा से अपने लिव-इन बॉयफ्रेंड अभि के साथ अपने रिश्ते के बारे में बात करती है।

2011 में अभि (नागा चैतन्य), शैलजा के पति राव द्वारा प्रबंधित एक कंसल्टेंसी कंपनी के माध्यम से भारत से न्यूयॉर्क आता है। इसके माध्यम से उसकी मुलाकात प्रिया से होती है। वह यध्या नामक एक ऐप डिज़ाइन करता है जो आर्टिफिशियल इंटेलिजेंस के माध्यम से किसी भी चोट या बीमारी का निदान कर सकता है। हालाँकि, राव ऐप को अस्वीकार कर देता है और अभि से पहले एक नौकरी पा लेने की कहता है। अभि फिर निवेशकों के एक समूह के सामने यध्या को सफलतापूर्वक पेश करता है। जब राव उसे फंड देने से इनकार कर देता है, तो प्रिया अभि को $15,000 देती है। उससे वह एक स्टार्ट-अप बनाने और कोडर्स को काम पर रख पाता है। अगले दशक में, यध्या ऐप दुनिया भर में फैल जाता है। अभि और प्रिया एक-दूसरे से प्यार करने लगते हैं और अंततः एक साथ रहने लगते हैं। हालाँकि समय के साथ, अभि की अपार सफलता उसे आत्म-केंद्रित और अहंकारी बना देती है। इससे सभी के साथ उसके रिश्ते खराब हो जाते हैं। अभि से दूर होने के कारण प्रिया शादी करने से इनकार कर देती है।

वर्तमान में, शैलजा प्रिया को अभि को उसकी गर्भावस्था के बारे में बताने की कहती है। ताकि शायद वह बदल जाए। इस बीच, राव (प्रकाश राज) अपने कंसल्टेंसी के माध्यम से आए 60 लोगों को उनके वीजा की अवधि समाप्त होने से पहले नौकरी दिलाने के लिए संघर्ष करता है। उनकी कंपनी कर्ज में डूबती जाती है। राव, आखिरी उम्मीद के तौर पर अभि से मिलने की कोशिश करता है। लेकिन वह राव पर उसके स्टार्ट-अप के लिए फंडिंग से इनकार करने के प्रतिशोध में मना कर देता है। इससे प्रिया अभि से अलग हो जाती है। ठीक उसी समय राव को घातक कार्डियक अरेस्ट होता है। तब अभि को अपने एक निवेशक का फोन आता है, जो बताता है कि राव ने उसे यध्या में निवेश करने के लिए राजी किया था। अभि का अब सोया हुआ ज़मीर जाग जाता है। अभि का विवेक उसे अपने अतीत में फिर से जाने और उन सभी लोगों को याद करने के लिए कहता है जिन्होंने उसे उस बिंदु तक सफल होने में मदद की। 

## सन्दर्भ

श्रेणी:तेलुगू फ़िल्में
श्रेणी:2022 की फ़िल्में
एलेना रयबाकिना

**एलेना आंद्रेयेवना रयबाकिना** (जन्म 17 जून 1999) रूस में जन्मी कज़ाकिस्तान की पेशेवर टेनिस खिलाड़ी हैं। महिला टेनिस संघ (डब्ल्यूटीए) द्वारा  उन्हें दुनिया में नंबर 3 की करियर-उच्च एकल रैंकिंग मिली है, जिससे वो दुनिया के शीर्ष 10 में स्थान पाने वाली पहली कज़ाकिस्तान की खिलाड़ी बन गई हैं और वर्तमान कज़ाकिस्तान की पहले नम्बर की खिलाड़ी हैं। रयबाकिना किसी प्रमुख टूर्नामेंट में खिताब जीतने वाली कज़ाकिस्तान की पहली खिलाड़ी हैं, जिन्होंने 2022 विंबलडन चैंपियनशिप जीती है। रयबाकिना ने डब्ल्यूटीए टूर पर आठ खिताब जीते हैं, जिसमें 2023 इंडियन वेल्स ओपन और 2023 इटैलियन ओपन में दो डब्ल्यूटीए 1000 खिताब शामिल हैं।

## प्रारंभिक जीवन और पृष्ठभूमि
एलेना रयबाकिना का जन्म 17 जून 1999 को मास्को में एंड्री और एकातेरिना के घर हुआ था। उन्होंने बहुत छोटी उम्र से ही अपनी बड़ी बहन अन्ना के साथ खेल खेलना शुरू कर दिया था, मूल रूप से जिमनास्टिक और आइस स्केटिंग पर ध्यान केंद्रित किया। जब उन्हें बताया गया कि वह इन दोनों खेलों में से किसी में भी पेशेवर बनने के लिए बहुत लंबी हैं, तो उनके पिता ने उन्हें टेनिस में जाने का सुझाव दिया क्योंकि उन्हें इस खेल में उनकी रुचि थी। रयबाकिना ने छह साल की उम्र में टेनिस खेलना शुरू कर दिया था।

रयबाकिना डायनमो स्पोर्ट्स क्लब से स्पार्टक टेनिस क्लब में चली गईं, जहाँ उनके कई कुशल कोच थे। उन्होंने पूर्व शीर्ष-10 खिलाड़ी एंड्री चेस्नोकोव और पूर्व शीर्ष-100 खिलाड़ी एवगेनिया कुलिकोव्स्काया के साथ प्रशिक्षण लिया। उनके फिटनेस कोचों में से एक आधुनिक पेंटाथलॉन में विश्व चैम्पियनशिप की स्वर्ण पदक विजेता इरिना किसेलेवा थीं।

## सन्दर्भ

## बाहरी कड़ियाँ

श्रेणी:1999 में जन्मे लोग
श्रेणी:जीवित लोग
श्रेणी:मास्को के टेनिस खिलाड़ी
श्रेणी:कज़ाकिस्तान की महिला टेनिस खिलाड़ी
श्रेणी:रूसी महिला टेनिस खिलाड़ी
श्रेणी:कज़ाकिस्तान के ओलंपिक टेनिस खिलाड़ी
श्रेणी:2020 ग्रीष्मकालीन ओलंपिक में टेनिस खिलाड़ी
दी लीजेंड ऑफ मौला जट्ट

**दी लीजेंड ऑफ मौला जट्ट** सन् 2022 की पाकिस्तानी पंजाबी भाषा की एक्शन ड्रामा फिल्म है। इसका निर्देशन और लेखन बिलाल लशारी ने किया है। यह फिल्म 1979 की लॉलीवुड फिल्म *मौला जट्ट* का रूपांतरण है। इसका निर्माण अम्मारा हिकमत और असद जमील खान ने लशारी फिल्म्स और इनसाइक्लोमीडिया के प्रोडक्शन बैनर तले किया है। यह नासिर अदीब के किरदारों और कहानियों पर आधारित है। फिल्म में फवाद खान मुख्य किरदार में हैं। उनके साथ हमजा अली अब्बासी, हुमैमा मलिक, फारिस शफी और माहिरा खान हैं। फिल्म में मौला जट्ट नाम का एक स्थानीय लोक नायक अपने कट्टर दुश्मन और एक क्रूर कबीले की नेता नूरी नट्ट से भिड़ता है।

इस फिल्म को पाकिस्तान की अब तक की सबसे महंगी फिल्म बताया गया है। यह 13 अक्टूबर 2022 को सिनेमाघरों में जारी हुई। फिल्म को इसके निर्देशन, कलाकारों के प्रदर्शन, एक्शन दृश्यों और दृश्य प्रभावों के लिए आलोचकों से सकारात्मक समीक्षा मिली। यह अब तक की सबसे ज्यादा कमाई करने वाली पाकिस्तानी फिल्म बन गई। साथ ही यह अब तक की सबसे ज्यादा कमाई करने वाली पंजाबी भाषा की फिल्म भी है।

## कहानी
फिल्म की शुरुआत में जीवा नट्ट अपने कबीले के साथ सरदार जट्ट की हवेली पर हमला करता है। वे जट्ट और उसकी पत्नी को मार देते हैं। जट्ट का बेटा मौला हमले में अकेला बचता है। उसका पालन-पोषण दानी नाम की एक महिला करती है। एक दिन दानी का बेटा मूडा मौला उसको अपने कुश्ती के कोच के पास ले जाता है। कोच मौला से प्रभावित होता है और उसे कुश्ती सिखाने के लिए तैयार हो जाता है। मौला बड़ा होकर एक मशहूर पहलवान बन जाता है, लेकिन रात में उसे अपने अतीत के हिंसक सपने आते हैं। उसे अपने परिवार और अतीत की कोई साफ़ याद नहीं है। 

## मुख्य कलाकार
* फवाद खान — मौला जट्ट 
* हमज़ा अली अब्बासी — नूरी नट्ट 
* माहिरा खान — मुखू जट्टनी 
* हुमैमा मलिक — दारो नटनी 
* गोहर रशीद — माखा नट्ट 
* फ़ारिस शफ़ी — मूडा
* शफ़क़त चीमा — जीवा नट्ट 
* साइमा बलूच — रज्जो 
* नैयर एजाज — जगू नट्ट  
* अली अज़मत — गोगी 
* बाबर अली — सरदार जट्ट (मौला के पिता) 
* रेशम — मलिका जट्ट (मौला की माँ) 

## सन्दर्भ

श्रेणी:पाकिस्तानी एक्शन ड्रामा फ़िल्में
श्रेणी:पंजाबी फ़िल्म
श्रेणी:2022 की फ़िल्में
फिस्टिंग

फिस्टिंग—जिसे फिस्ट फकिंग (एफएफ),हैंडबॉलिंग और ब्राचियोप्रॉक्टिक या ब्राचियोवैजिनल इंसर्शन के नाम से भी जाना जाता है—एक यौन गतिविधि है जिसमें एक या एक से अधिक हाथों को मलाशय (एनल फिस्टिंग) या योनि (योनि फिस्टिंग) में डालना शामिल है। 
फिस्टिंग खुद पर (सेल्फ-फिस्टिंग) की जा सकती है या एक व्यक्ति द्वारा दूसरे पर की जा सकती है। जो लोग फिस्टिंग करते हैं उन्हें अक्सर "फिस्टर्स" कहा जाता है। 
## इतिहास
यौन व्यवहार के रूप में फिस्टिंग के उद्भव को आमतौर पर समलैंगिक पुरुष संस्कृति के लिए जिम्मेदार ठहराया जाता है।  
हालाँकि, इसकी सटीक उत्पत्ति विवादित है। कुछ लोग दावा करते हैं कि फिस्टिंग की शुरुआत बीसवीं सदी में हुई थी।हालाँकि, इसकी सटीक उत्पत्ति विवादित है। कुछ लोग दावा करते हैं कि फिस्टिंग की शुरुआत बीसवीं सदी में हुई थी।

सेक्स क्लब आंशिक रूप से या पूरी तरह से फिस्टिंग के लिए समर्पित थे, जो समलैंगिक मुक्ति आंदोलन के समय के आसपास उभरे।
संभवतः सबसे प्रसिद्ध फिस्टिंग क्लब सैन फ्रांसिस्को में कैटाकॉम्ब्स था, जो 1970 और 1980 के दशक के दौरान संचालित था।
 
## तकनीक
### हाथ

यह एक आम तकनीक है, जिसमें खास तौर पर शुरुआती लोगों के लिए, चार अंगुलियों को सीधा फैलाना और अंगूठे को नीचे दबाना है। कुछ लोग इस तकनीक को "साइलेंट डक" या "डक-बिलिंग" कहते हैं, क्योंकि हाथ की स्थिति बत्तख चोंच जैसी होती है।

### ल्यूबरिकेंट
विशेष रूप से मुट्ठी बांधने या मुट्ठी बांधने के लिए डिज़ाइन किए गए ल्यूबरिकेंट कुछ देशों में व्यापक रूप से उपलब्ध हैं। 
### सेक्स खिलौना
फिस्टिंग सेशन से पहले या उसके दौरान आमतौर पर फिस्टिंग करने वाले लोग योनि या गुदा को ढीला करने के लिए डिल्डो का इस्तेमाल करते हैं।

## सन्दर्भ
टॉमी शेल्बी

अंगूठाकार|टॉमी शेल्बी के चरित्र में किलियन मर्फी।
**थॉमस माइकल शेल्बी** एक काल्पनिक चरित्र है जो ब्रिटिश क्राइम ड्रामा *[[पीकी ब्लाइंडर्स (टीवी शृंखला)|पीकी ब्लाइंडर्स]]* का नायक है।  यह एक टीवी शृंखला है जो कि मूल रूप से बीबीसी टू पे प्रसारित हुई। इस किरदार की भूमिका आयरिश अभिनेता किलियन मर्फी ने निभाई है। उन्होंने शेल्बी के अपने चित्रण के लिए दो आयरिश फिल्म और टेलीविजन पुरस्कार और दो राष्ट्रीय टेलीविजन पुरस्कार जीते हैं। इस किरदार को आलोचकों की प्रशंसा मिली है।

निर्देशक स्टीवन नाइट ने टॉमी शेल्बी की भूमिका के लिए मर्फी को चुना था। इस किरदार को प्रथम विश्व युद्ध के एक पूर्व सैनिक के रूप में पेश किया गया है। वह रोमानी वंश के एक परिवार से है। कहानी 1919 में शुरू होती है और मुख्य रूप से शेल्बी के ग्रेस बर्गेस के साथ रोमांस और इंस्पेक्टर कैंपबेल के साथ उसके संघर्ष के इर्द-गिर्द घूमती है। टीवी शृंखला आगे बढ़ने पर शेल्बी का माफिया सरगना अल्फी सोलोमन्स के साथ संबंध कई कहानियों में एक महत्वपूर्ण तत्व है।

## चरित्र
निर्देशक स्टीवन नाइट ने शुरुआत में इस भूमिका के लिए जेसन स्टेथम को प्राथमिकता दी थी। नाइट ने बाद में मर्फी को इस किरदार को करने के लिये चुना। हालाँकि इस शृंखला के कई पात्र वास्तविक जीवन के ऐतिहासिक व्यक्तियों पर आधारित हैं। लेकिन अधिकांश किरदार काल्पनिक हैं और नाइट द्वारा स्वयं बनाए गए हैं। टॉमी शेल्बी बर्मिंघम में स्थित एक रोमानी परिवार से है। मर्फी ने खुद को इस भूमिका के लिए तैयार करने के लिए रोमानी लोगों के साथ समय बिताया। शेल्बी प्रथम विश्व युद्ध का एक पूर्व सैनिक है और युद्ध के दौरान अपने अनुभवों के परिणामस्वरूप अभिघातजन्य तनाव विकार से पीड़ित है। वह पीकी ब्लाइंडर्स समूह का सदस्य है जो कि चोरी-डकैती करता है। 

## सन्दर्भ

श्रेणी:काल्पनिक व्यक्तित्व
श्रेणी:ब्रिटिश टेलिविज़न शृंखलाएँ
वन रेस फिल्म्स

**वन रेस फिल्म्स** (One Race Films) अथवा **वन रेस प्रोडक्शन्स** (One Race Productions) एक अमेरिकी फिल्म और मल्टीमीडिया निर्माण कंपनी है। इसका मुख्यालय स्टूडियो सिटी, कैलिफोर्निया में स्थित है और यह मुख्य रूप से फीचर फिल्मों का निर्माण करती है। इसके सहायक कंपनियों टिगॉन स्टूडियोज और रेसट्रैक रिकॉर्ड्स के माध्यम से कंपनी वीडियो गेम और रिकॉर्ड लेबल का भी निर्माण करती है। वन रेस फ़िल्म्स की स्थापना सन् 1995 में विन डीज़ल द्वारा की गई थी और अब तक इसने कुल 15 फीचर फिल्में रिलीज़ की हैं, जिनमें से सभी में विन डीजल ने अभिनय किया है। वन रेस फिल्म्स एक प्रभावशाली प्रोडक्शन कंपनी है, जिसने फिल्म उद्योग में अपनी पहचान बनाई है।

अक्टूबर 2017 तक वन रेस फिल्म्स की फीचर फिल्मों ने विश्वभर में $3 अरब से अधिक की कमाई की है और प्रति फिल्म औसतन $23.13 करोड़ की कमाई की है। कंपनी की फिल्में, खासकर फ़ास्ट & फुरियस फ्रेंचाइज़ी, सभी समय की सबसे अधिक कमाई करने वाली फिल्मों में शामिल हैं। यह सीरीज भी सभी समय की सबसे अधिक कमाई करने वाली सीरीज में से एक है। हालांकि, स्टूडियो ने पारंपरिक रूप से एक्शन फिल्मों का निर्माण किया है, लेकिन डीजल ने ड्रामा और स्वतंत्र फिल्मों में भी काम किया है।

## वितरण और साझेदारी
वन रेस फिल्म्स की फिल्में आमतौर पर यूनिवर्सल पिक्चर्स द्वारा वितरित की जाती हैं। सन् 2011 में विन डीजल की प्रोडक्शन कंपनी ने यूनिवर्सल के साथ एक फर्स्ट-लुक डील पर हस्ताक्षर किए थे, जिसका मतलब है कि यूनिवर्सल को उनकी सभी नई परियोजनाओं पर पहली नज़र का अधिकार है। 

## फिल्में
वन रेस फिल्म्स की प्रमुख फिल्मों में फास्ट & फ्यूरियस फ्रेंचाइज़ी शामिल है, जिसने कंपनी को वैश्विक पहचान और सफलता दिलाई है। इसके अलावा, कंपनी अन्य विभिन्न शैलियों की फिल्मों का भी निर्माण करती है, जिसमें ड्रामा और स्वतंत्र फिल्में शामिल हैं, जो विन डीजल के अभिनय की विविधता को दर्शाती हैं।

## आगामी फिल्में

## इन्हें भी देखें
* टेलीविजन
* केलिंफोरनिया
* वीडियो गेम 

## सन्दर्भ

श्रेणी:फ़िल्म और प्रदर्शन प्रौद्योगिकी
शर्वानंद

**शर्वानंद मायनेनी** (जन्म 6 मार्च 1984) जिन्हें **शर्वानंद** के नाम से जाना जाता है एक भारतीय अभिनेता और निर्माता हैं जो मुख्य रूप से तेलुगु फिल्मों के साथ-साथ कुछ तमिल फिल्मों में भी काम करते हैं। उन्होंने 2004 में फिल्म *ऐधो तारीखू* से अपने अभिनय की शुरुआत की। *एन्गेयुम एप्पोडुम* (2011) के लिए उन्हें सर्वश्रेष्ठ पुरुष पदार्पण - तमिल के लिए एसआईआईएमए पुरस्कार मिला साथ ही उन्होंने *मल्लि मल्लि इदी रानी रोजु* (2015) के लिए नंदी स्पेशल जूरी अवार्ड भी जीता।
## आरंभिक और व्यक्तिगत जीवन
शर्वानंद मायनेनी का जन्म विजयवाड़ा, आंध्र प्रदेश में मायनेनी वसुंधरा देवी और मायनेनी रत्नागिरी वर प्रसाद राव के घर हुआ और उनका पालन-पोषण हैदराबाद, तेलंगाना में हुआ। उन्होंने अपनी स्कूली शिक्षा हैदराबाद पब्लिक स्कूल, बेगमपेट से की जहां वे राम चरण और राना दग्गुबाटि के सहपाठी थे। इसके बाद उन्होंने वेस्ले डिग्री कॉलेज, सिकंदराबाद से बी.कॉम. की पढ़ाई पूरी की। अपने कॉलेज के दिनों के दौरान शर्वानंद को "द हिंदू का सर्वश्रेष्ठ नया चेहरा" चुना गया था। 17 वर्ष की आयु में शर्वानंद ने मुंबई के किशोर नमित कपूर एक्टिंग इंस्टीट्यूट में दाखिला लिया।
शर्वानंद एक घनिष्ठ व्यापारिक परिवार से आते हैं। राम पोथिनेनी जो स्वयं भी एक अभिनेता हैं उनके चचेरे भाई हैं। शर्वानंद की सगाई 26 जनवरी 2023 को तकनीकी विशेषज्ञ और आंध्र प्रदेश उच्च न्यायालय के वकील पासुनूर मधुसूदन रेड्डी की बेटी रक्षिता रेड्डी से हुई। उनकी शादी 3 जून 2023 को जयपुर के लीला पैलेस में हुई।
## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:तेलुगु पुरुष अभिनेता
श्रेणी:1984 में जन्मे लोग
श्रेणी:भारतीय पुरुष फ़िल्म अभिनेता
कोर्टनी कॉक्स

**कोर्टनी बास कॉक्स** (जन्म 15 जून 1964)  अमेरिकी अभिनेत्री हैं। वह टेलीविज़न सीरीज़ फ्रेंड्स में मोनिका की भूमिका निभाने और फ़िल्म स्क्रीम और उसके सीक्वल में अपनी भूमिका के लिए जानी जाती हैं। कॉक्स ने *फ्रेंड्स* धारावाहिक के सीज़न 5 और 6 के बीच डेविड आर्केट से शादी की और अपना नाम बदलकर कोर्टनी कॉक्स आर्केट रख लिया। बाद में उन्होंने अपने माता-पिता के सम्मान में इसे वापस बदल लिया।

## प्रारंभिक जीवन
कोर्टनी कॉक्स का पालन-पोषण बर्मिंघम का एक उपनगर अलाबामा के माउंटेन ब्रूक में हुआ है। वो व्यवसायी रिचर्ड लुईस कॉक्स (28 जनवरी 1931 –3 सितंबर 2001) और उनकी पत्नी कोर्टनी (जन्म उपनाम: बास, बाद में कोपलैंड) की बेटी हैं। उनकी वर्जीनिया और डॉटी नाम की दो बड़ी बहनें हैं और रिचर्ड जूनियर नाम का एक बड़ा भाई है। उनके माता-पिता का सन् 1974 में तलाक हो गया और उनकी माँ ने व्यवसायी हंटर कोपलैंड (संगीत प्रमोटर और व्यवसाय प्रबंधक इयान कोपलैंड के चाचा) से शादी कर ली। माउंटेन ब्रूक हाई स्कूल से स्नातक करने के बाद, कॉक्स वाशिंगटन, डी.सी. में माउंट वर्नोन कॉलेज चली गईं, लेकिन उन्होंने अपना आर्किटेक्चर कोर्स पूरा नहीं किया। इसके बजाय उन्होंने मॉडलिंग और अभिनय में अपना करियर बनाया।

## विवाह और परिवार
सन् 1996 में, कॉक्स ने अभिनेता डेविड आर्केट को डेट करना शुरू किया। इस जोड़े ने 12 जून 1999 को विवाह किया। उनका एक बच्चा है, एक बेटी जिसका नाम कोको रिले आर्केट है (जन्म 13 जून 2004)। कोको की गॉडमदर पारिवारिक मित्र जेनिफर एनिस्टन हैं। कॉक्स को 2001 और नवंबर 2010 के बीच सात बार गर्भपात हुआ। वह और उनके पति 31 दिसंबर 2011 को अलग हो गए। आर्केट ने 8 जून 2012 को तलाक के लिए अर्जी दी।

## सन्दर्भ

## बाहरी कड़ियाँ
* 
* 
* 
* 
श्रेणी:1964 में जन्मे लोग
श्रेणी:जीवित लोग
श्रेणी:अमेरिकी फ़िल्म अभिनेत्री
श्रेणी:अमेरिकी फ़िल्म निर्माता
श्रेणी:बर्मिंघम, अलबामा की अभिनेत्रियाँ
श्रेणी:अमेरिकी महिला फ़िल्म निर्माता
वैल किल्मर

**वैल एडवर्ड किल्मर** (31 दिसंबर 1959- 1 अप्रैल 2025) अमेरिकी अभिनेता थे, जिन्हें *टॉप गन*, *टॉम्बस्टोन*, *द डोर्स*, *हीट* और *बैटमैन फॉरएवर* में उनके अभिनय के लिए जाना जाता है। सन् 1988 में उन्होंने जोआन व्हाली से विवाह किया और सन् 1996 में उनका तलाक हो गया। दंपति की एक बेटी और एक बेटा है। 

जनवरी 2015 में, किल्मर को गले में भारी रक्तस्राव के कारण अस्पताल में भर्ती कराया गया था। दिसंबर 2017 में, किल्मर ने कहा कि वह "गले के कैंसर से दो साल तक जूझते रहे... और उनकी श्वासनली पर एक प्रक्रिया ने उनकी आवाज़ को कम कर दिया है और उन्हें सांस लेने में तकलीफ़ हो रही है।" किल्मर की 1 अप्रैल 2025 को लॉस एंजिल्स में निमोनिया से 65 वर्ष की आयु में मृत्यु हो गयी।

## प्रारंभिक जीवन
किल्मर का जन्म 31 दिसंबर 1959 को लॉस एंजिल्स, कैलिफोर्निया में हुआ था। जब वो 8 साल के थे, तब उनके माता-पिता का तलाक हो गया और बाद में उनकी माँ ने विलियम बर्नार्ड लीच से शादी कर ली। किल्मर के दादा सोने की खान में काम करते थे। 1977 में, किल्मर के छोटे भाई वेस्ले की 15 साल की उम्र में डूबने से मौत हो गई। उन्होंने चैट्सवर्थ हाई स्कूल और बाद में जुइलियार्ड स्कूल के ड्रामा डिवीजन में पढ़ाई की।

## निजी जीवन
किल्मर आजीवन ईसाई वैज्ञानिक रहे हैं, और गले के कैंसर के निदान के बाद उन्होंने प्रेस में इसे "गले के कैंसर का संकेत" बताया, खुद को इस तरह के निदान से स्पष्ट रूप से जोड़ने का विकल्प नहीं चुना। उन्होंने कीमोथेरेपी करवाई, जबकि यह पारंपरिक रूप से उनके धर्म के विरुद्ध था।

2011 में, किल्मर ने न्यू मैक्सिको में अपना 6,000 एकड़ (2,400 हेक्टेयर) का खेत बेच दिया, जहाँ वे ट्रेकिंग, हाइकिंग, मछली पकड़ना और बाइसन पालन करते थे।

## फ़िल्म सूची

### फ़िल्म

### टेलीविजन

## सन्दर्भ

## बाहरी कड़ियाँ

*
*
*
श्रेणी:1959 में जन्मे लोग
श्रेणी:जीवित लोग
श्रेणी:अमेरिकी पुरुष फ़िल्म अभिनेता
श्रेणी:अमेरिकी पुरुष मंच अभिनेता
श्रेणी:लॉस एंजिल्स के पुरुष अभिनेता
हम दो हमारे दो

***हम दो हमारे दो*** अभिषेक जैन द्वारा निर्देशित और दिनेश विजान द्वारा निर्मित 2021 की भारतीय हिंदी भाषा की कॉमेडी फिल्म है। फ़िल्म में राजकुमार राव, कृति सनोन, परेश रावल और रत्ना पाठक शाह हैं। अपारशक्ति खुराना, मनु ऋषि, प्राची शाह पांड्या और सानंद वर्मा सहायक भूमिकाएँ निभाते हैं। फिल्म की आधिकारिक घोषणा फरवरी 2020 में की गई थी जिसमें राव, सनोन, रावल और डिंपल कपाड़िया मुख्य भूमिकाओं में थे। बाद में कोविड-19 महामारी के कारण निर्माण स्थगित होने के बाद, कपाड़िया ने फिल्म छोड़ दी और उनकी जगह पाठक शाह को ले लिया गया।
महामारी के कारण छह महीने से अधिक समय तक स्थगित रहने के बाद, प्रिंसिपल फोटोग्राफी अंततः 30 अक्टूबर 2020 को चंडीगढ़ में शुरू हुई।
## कथानक
ध्रुव शिखर एक अनाथ है जो "पुरुषोत्तम के ढाबे" में काम करता था। कुछ वर्षों के बाद, वह एक उद्यमी बन गया और उसे आन्या मेहरा से प्यार हो गया, जिनसे उसकी पहली मुलाकात वर्चुअल रियलिटी ऐप लॉन्च इवेंट में हुई थी। वे जल्द ही दोस्त बन जाते हैं और कई बार मिलते हैं। उसे पता चलता है कि वह एक ऐसे लड़के से शादी करना चाहती है जिसका परिवार अच्छा हो और जिसके पास एक गोद लिया हुआ कुत्ता हो।

## कलाकार
* राजकुमार राव – ध्रुव शिखर / बालप्रेमी
* कृति सनोन – आन्या मेहरा
* परेश रावल – पुरुषोत्तम मिश्रा
* रत्ना पाठक शाह – दीप्ति कश्यप
* अपारशक्ति खुराना – संदीप "शंटी" सचदेवा
* मनु ऋषि – डॉ. संजीव मेहरा
* प्राची शाह – रूपा मेहरा
## समीक्षा
### समालोचनात्मक प्रतिक्रिया
फिल्म को मिश्रित से लेकर नकारात्मक समीक्षाएं मिलीं, जिसमें इसके संगीत, कथानक,रावल और शाह की कहानी और अभिनय की प्रशंसा की गई,जबकि इसके लेखन और समग्र निष्पादन की आलोचना की गई। *एनडीटीवी* के सैबल चटर्जी ने फिल्म को 5 में से 1.5 स्टार दिए और लिखा, "राजकुमार राव को एक खराब तरीके से लिखे गए नायक को बचाने का काम सौंपा गया है, जिसके आवेग, मजबूरियां और निर्णय समझ से परे हैं।"

## सन्दर्भ

## बाहरी कड़ियाँ
* 

श्रेणी:2021 की फ़िल्में
नंदमुरी हरिकृष्ण

अंगूठाकार|नंदमुरी हरिकृष्ण का चित्र।
**नंदमुरी हरिकृष्ण** (2 सितंबर 1956 - 29 अगस्त 2018) भारतीय अभिनेता, फिल्म निर्माता और राजनीतिज्ञ थे। उन्होंने 2008 से 2013 तक भारतीय संसद के ऊपरी सदन राज्य सभा में संसद सदस्य के रूप में कार्य किया। वह भारतीय राज्य आन्ध्र प्रदेश का प्रतिनिधित्व करते थे। साथ ही वह 1996-1999 में आन्ध्र प्रदेश विधान सभा के सदस्य रहे। उनकी फ़िल्में मुख्य रूप से तेलुगु सिनेमा में थीं। हरिकृष्ण अभिनेता और आंध्र प्रदेश के पूर्व मुख्यमंत्री एन. टी. रामा राव के चौथे बेटे थे। उनके बेटे एन. टी. रामा राव जूनियर और नंदमुरी कल्याण राम अभिनेता हैं। उनकी बेटी नंदमुरी वेंकट सुहासिनी राजनीतिज्ञ हैं।

हरिकृष्ण ने अपने अभिनय की शुरुआत 1964 में एक बाल कलाकार के रूप में *श्री कृष्णावतारम्* में की थी। उसमें उन्होंने कृष्ण की भूमिका निभाई थी। वह फिर कई फिल्मों में बाल कलाकार के रूप में काम किये। उनकी 29 अगस्त 2018 को नलगोंडा जिले के नरकेटपल्ली में एक कार दुर्घटना में मृत्यु हो गई। वे 61 वर्ष के थे। वे बिना सीट बेल्ट लगाए तेज़ गति से गाड़ी चला रहे थे। वह अपने दोस्त के निजी समारोह में शामिल होने के लिए आन्ध्र प्रदेश के नेल्लोर जिले जा रहे थे। उनके साथ दो अन्य लोग भी थे। उनकी टोयोटा फॉर्च्यूनर कार सड़क के बीच में जा टकराई और फिर पलट गई।

## सन्दर्भ

श्रेणी:राज्यसभा सदस्य
श्रेणी:तेलुगू अभिनेता
श्रेणी:आंध्रप्रदेश के लोग
श्रेणी:भारतीय बाल कलाकार
श्रेणी:२०१८ में निधन
श्रेणी:1956 में जन्मे लोग
ख़ुदा के लिए

**ख़ुदा के लिए** () 2007 की पाकिस्तानी ड्रामा फ़िल्म है। इसका निर्देशन शोएब मंसूर ने किया है। इसका निर्माण पाकिस्तानी सेना के जनसंपर्क विभाग के ब्रिगेडियर सैयद मुजतबा तिर्मिज़ी ने किया है। इसमें शान शाहिद, फवाद खान और इमान अली ने मुख्य भूमिकाएँ निभाई हैं। साथ ही इसमें  नसीरुद्दीन शाह ने भी कैमियो किया है। इस फ़िल्म में मंसूर और सरमद नाम के दो गायक की ज़िंदगी अमेरिका में 9/11 के हमलों के बाद बदल जाती है।

ख़ुदा के लिए 20 जुलाई 2007 को पाकिस्तान में और 4 अप्रैल 2008 को भारत में जारी हुई। साथ ही कई अंतर्राष्ट्रीय फ़िल्म समारोहों में इसकी स्क्रीनिंग भी की गई। फ़िल्म ने बाद में अपने अभिनय के लिए कई पुरस्कार जीते। फिल्म की रिलीज़ दो कारणों से ऐतिहासिक थी: यह लगभग आधी सदी में भारत में रिलीज़ होने वाली पहली पाकिस्तानी फिल्म थी। दूसरा, यह पहली पाकिस्तानी फिल्म थी जिसे भारतीय अंतर्राष्ट्रीय फिल्म महोत्सव (आईएफएफआई) में आधिकारिक चयन मिला था।

## कहानी
दो भाई मंसूर और सरमद लाहौर के दो सफल गायक हैं। सरमद एक मौलाना ताहिरी से प्रभावित हो जाता है।  अब वह एक अधिक रूढ़िवादी इस्लामी जीवन शैली का अभ्यास करना शुरू कर देता है। वह अपने संगीत करियर को छोड़ देता है क्योंकि मौलाना इसे "हराम" मानते हैं। मरियम (मैरी), ब्रिटिश पाकिस्तानी लड़की है जो ब्रिटिश समुदाय के डेव से प्यार करती है। हालाँकि, यह उसके पिता को पसंद नहीं जबकि वह खुद एक ब्रिटिश महिला के साथ लिव-इन रिश्ते में है। इस बीच, मैरी के पिता उसे सरमद और मंसूर से मिलने के लिए पाकिस्तान ले जाने की योजना बनाते हैं। यात्रा के दौरान, उसके पिता उसे धोखे से रिश्तेदार की शादी में शामिल होने की आड़ में सीमा पार अफगानिस्तान ले जाते हैं। अफगानिस्तान में, उसकी जबरदस्ती उसके चचेरे भाई सरमद से शादी कर दी जाती है। मैरी गाँव से भागने की कोशिश करती है लेकिन सरमद द्वारा उसे पकड़ लिया जाता है। मौलाना की सलाह के अनुसार, वह अंततः उसके साथ बलात्कार करता है। परिणामस्वरूप, मैरी गर्भवती हो जाती है और सरमद का बच्चा पैदा कर देती है। इससे उसके भागने की संभावना कम हो जाती है।

इसके साथ ही, मंसूर शिकागो के एक संगीत विद्यालय में जाता है। जहाँ उसकी मुलाकात संगीत की छात्रा जैनी से होती है। वे प्यार में पड़ जाते हैं और जैनी उसके लिए शराब पीना बंद कर देती है। वे अंततः शादी कर लेते हैं। हालाँकि, 9/11 के तुरंत बाद, मंसूर को एफबीआई द्वारा गिरफ्तार कर लिया जाता है और उसे ग्वांतानामो बे हिरासत शिविर में एक साल तक हिरासत में रखा जाता है और प्रताड़ित किया जाता है।

वहीं सरमद के पिता ब्रिटिश सरकार के संरक्षण में मैरी को बचाते हैं। मैरी अपने पिता और पति को न्याय के लिए पाकिस्तान की अदालत में ले जाती है। वली (नसीरुद्दीन शाह), जो कि एक मौलाना है, अदालत को समझाता है कि कैसे युद्ध और नफरत के नाम पर इस्लाम का दुरुपयोग किया जा रहा है। सरमद ने जो भी दुख देखा और पैदा किया, उससे आहत होकर वह मामला वापस ले लेता है। उसे यह भी एहसास होता है कि उसने धर्म के नाम पर कितना नुकसान पहुँचाया है। मैरी अब आज़ाद है और लड़कियों को शिक्षित करने के लिए उस गाँव में लौटती है जहाँ वह कैदी थी। इस बीच, एक साल की यातना के बाद भी मंसूर अभी भी हिरासत में है। बाद में उसे निर्वासित कर दिया जाता है और पाकिस्तान में उसके परिवार के पास वापस भेज दिया जाता है। जहाँ वह ठीक होने लगता है।

## सन्दर्भ

श्रेणी:पाकिस्तानी फ़िल्में
श्रेणी:उर्दू फ़िल्में
श्रेणी:2007 की फ़िल्में
हांदे एर्सेल

**हांदे एर्सेल** (जन्म 24 नवम्बर 1993)  तुर्की की अभिनेत्री हैं। वो *गुनेसिन किज़लारी*, *आस्क लाफ्तान अनलामज़* और *सेन काल कपिमी* में अपनी भूमिकाओं के लिए प्रसिद्ध हैं।

## करियर
हांदे एर्सेल ने बुराक डेनिज़ के विपरीत हयात उज़ुन के रूप में *आस्क लाफ्तान अनलामज़* (2016-2017) श्रृंखला में अभिनय किया। इस शो ने उन्हें और डेनिज़ को व्यापक लोकप्रियता दिलाई, विशेष रूप से मध्य पूर्व के साथ-साथ भारत, पाकिस्तान और उज़्बेकिस्तान में भी। उन्होंने स्टार टीवी पर *सियाह इंसी* में हेज़ल की भूमिका भी निभाई। इसके बाद उन्हें टीआरटी 1 पर *हल्का* में मुजदे की भूमिका मिली। उनके प्रदर्शनों में *अज़ीज़* में अज़ीज़ गुने की भूमिका शामिल है, जो कि चैनल डी पर प्रसारित होती है, जिसमें बुग्रा गुल्सोय उनके विपरीत हैं। 2020 में, एरकेल को केरेम बुर्सिन के साथ *सेन काल कपिमी* में एक प्रमुख भूमिका के लिए चुना गया, जिसने तुर्की में उच्च रेटिंग के साथ शुरुआत की। 2023 में, एरकेल को दूसरी बार बुराक डेनिज़ के साथ *बंबास्का बिरी* में कास्ट किया गया, जो 16 एपिसोड के लिए प्रसारित हुआ और रोज़ डी'ओर पुरस्कार जीता।

## व्यक्तिगत जीवन
सन् 2015 में एरकेल अभिनेता बुराक सेरदार सनल के साथ रिश्ते में थीं। एर्सेल ने सन् 2015 से मई 2017 तक अभिनेता एकिन मर्ट डेमज़ को डेट किया था। सन् 2017 से 2020 के मध्य तक एरकेल संगीतकार मूरत डल्किलिक के साथ रिश्ते में थे। बाद में 2020 में, एरकेल ने अभिनेता केरेम बुर्सिन के साथ डेटिंग शुरू की, जो *कि सेन काल कपिमी* श्रृंखला में उनके सह-कलाकार थे। 2022 की शुरुआत में दोनों अलग हो गए।

दिसंबर 2022 से एरकेल हाकन सबानसी के साथ रिश्ते में हैं।

## फ़िल्म

### फ़िल्म सूची

### टेलीविजन

### वीडियो संगीत

## सन्दर्भ

## बाहरी कड़ियाँ

* 
* 

श्रेणी:1993 में जन्मे लोग
श्रेणी:जीवित लोग
जॉयदीप मुख़र्जी

**जॉयदीप मुखर्जी** (जन्म 24 अगस्त 1982) एक भारतीय सरोद, सुरसिंगार, मोहन वीणा, सेनी रिबाब वादक, संगीतकार और संगीत निर्माता हैं। उन्हें 2019 में नई दिल्ली स्थित संगीत नाटक अकादमी द्वारा उस्ताद बिस्मिल्लाह खान युवा पुरस्कार से सम्मानित किया गया।

## जीवन परिचय एवं कार्य
जॉयदीप मुखर्जी एक बहु-वादक कलाकार हैं, जो राधिका मोहन मैत्रा के बाद सेनिया शाहजहांपुर घराने की विरासत को सभी पर्दारहित वाद्यों के माध्यम से आगे बढ़ा रहे हैं। वह विलुप्त हो चुके वाद्यों के पुनरुत्थानवादी तथा भारतीय संगीत के एक उत्साही संगीतकार और प्रयोगकर्ता हैं।

मुखर्जी ने पिछले तीन वर्षों में रवींद्रनाथ टैगोर के चरित्रों को अनुकूलित करते हुए शास्त्रीय संगीत की 30 से अधिक राग-आधारित रचनाएँ रची हैं।

## उपलब्धियां और पुरस्कार
26 फरवरी 2023 को मन की बात के 98वें एपिसोड में प्रधानमंत्री नरेंद्र मोदी ने जॉयदीप मुखर्जी का जिक्र किया और उनके द्वारा 'सुरसिंगार' पर बजाई गई धुन की तारीफ की थी।

2023 में, मुखर्जी जी-20 राष्ट्राध्यक्षों और विदेशी गणमान्य व्यक्तियों के लिए आयोजित रात्रिभोज के दौरान जी-20 प्रीमियर समारोह में विभिन्न एकल कृतियों, सुरसिंगार और राधिका मोहन मैत्रा की मोहन वीणा का प्रदर्शन करेंगे।

**पुरस्कार**

* उस्ताद बिस्मिल्लाह खान युवा पुरस्कार

## बाहरी कड़ियाँ


## External links

* यूट्यूब पर जॉयदीप मुख़र्जी 
* फेसबुक पर जॉयदीप मुख़र्जी
श्रेणी:भारतीय संगीतकार
श्रेणी:तबला वादक